01130191 | Jaarboeke 2016 | Universiteit van Pretoria
Program: BA (Beeldende Kunste) Beeldende Kunste
01130191 Fakulteit Geesteswetenskappe
Duur van studie: 4 jaar Totale krediete: 633
Dr A Sooful
Die program fokus op die hoofdissiplines in die beeldende kunste, nl skilder-, beeldhou­kuns, grafiese drukkuns, tekenkuns en nuwe media, sowel as op die teorieë en konsepte van kuns. Kandidate kwalifiseer as professio­nele kunstenaars. Die program is gerig op die bevordering van 'n estetiese bewussyn binne die gemeenskap en die uitbouing en verdieping van visuele, kritiese en kreatiewe denke. Die program inkorporeer ook kunsbestuur, kunskommunikasie en -bemarking, digitale opleiding en die gebruik van 'n wye verskeidenheid van materiale, media en tegnieke.
Sluitingsdatum vir aansoeke: 30 Junie jaarliks
Kandidate wat 'n TPT van 30 in Graad 11 behaal het en voldoen aan die minimum vak- en prestasievereistes van hierdie studieprogramme sal outomaties in die studieprogramme geplaas word onderhewig aan die beskikbaarheid van plekke. Bogenoemde is nie van toepassing op keuringsprogramme nie.
Om toelating te behou sal daar van leerders verwag word om 'n TPT van ten minste 28 in Graad 12 te behaal. Voornemende studente wat reeds voorlopige toelating tot hierdie studieprogramme ontvang het maar 'n TPT van ten minste 27 in Graad 12 behaal het sal deur die Toelatingskomitee oorweeg word indien plekke beskikbaar is. Die Toelatingskomitee van die Fakulteit Geesteswetenskappe sal hierdie studente oorweeg sodra die uitslag van die Nasionale Normtoets (National Benchmark Test – NBT) beskikbaar is en toelating sal onderhewig wees aan die beskikbaarheid van plekke.
Aansoekers met 'n TPT van 30 maar wie nie aan die vakvereistes voldoen nie moet die NBT aflê.
'n TPT van 30 sowel as Departementele keuring word vereis vir BA BA Beeldende Kunste. Die keuringsprosedure word hieronder omskryf.
Departementele keuring is nodig om vir hierdie program te kan registreer. Alhoewel kuns as Graad 12-vak nie 'n vereiste is nie, moet 'n kandidaat sy/haar kreatiewe potensiaal en toewyding tot die gekose veld van studie demonstreer ten einde te oorweeg te word vir die merietekeuring. Daar word derhalwe van kandidate verwag om 'n portefeulje van werk voor te lê vir meriete keuringsoorweging en, indien uitgenooi, om 'n reeks toetse af te lê, sowel as om 'n onderhoud te voer met 'n keuringspaneel. Kontak die koördineerder in hierdie verband. 'n Student wat hierdie program kies, moet gedurende die derde en vierde studiejare ses weke indiensopleiding, wat deur die koördineerder goedgekeur is, voltooi.
Studente wat nie in terme van hul akademiese geletterdheid as risikogevalle geïdentifiseer is nie, word vrygestel van VAG 110 en VAG 125.
##Bevordering tot die tweede studiejaar
Slaag: BKK 100, VIT 100, VKK 111, 121, en 123.
##Bevordering tot die derde studiejaar
Slaag: BKK 200, VKK 211 en 222.
##Bevordering tot die vierde studiejaar
Slaag: BKK 300, VKK 311 en 321.
##Afwyking van hierdie vereistes mag deur die Dekaan op aanbeveling van die departe­mentshoof goedgekeur word.